JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz
ja siin on taas mu armas abikaasa Joy.
Tore ka sind näha, Joy. - Tore on näha kõiki vaatajaid.
Tahan kohe alguses tänada
kõiki vaatajaid tagasiside eest ja samuti palveteemade eest.
Keegi helistas sel nädalal nuttes ja tänas jagatud ususõnumi eest.
See oli teda julgustanud
ning ta ütles, et oleme talle justkui pereliikmed.
Oleks tore teie kõikidega kohtuda ja teid kallistada,
sest te olete meile tõesti kallid ning oleme tänulikud selle eest,
et võime elada teiega koos ning olla teie kõrval, kas pole?
Täna tahame rääkida kõige imelisemal teemal.
Tahame rääkida Jeesusest.
Kas pole?
Just.
Minuga juhtus üks imeline asi.
Ma olen muutunud.
Mulle tundub, et see,
mida Jeesus on teinud mu elus, on mind muutnud.
Vahel tundub mulle lausa
nagu oleksin uuesti usklikuks saanud.
Kas võib saada uuesti usklikuks?
Võib igatahes süveneda ja innustuda.
Jeesus ütles, et iga otsija leiab ning koputajale avatakse.
Kui koputame ja otsime
ning koputades otsime Teda, siis Ta ütleb, et me leiame.
Kui koputame, siis meile avatakse.
See on just see, mis minuga on juhtunud.
Jeesus on tulnud minu ellu.
On nii vägev,
et isegi oma magamistoas, kui jään vaikseks ja peatun
ning hakkan Tema peale mõtlema, täitub tuba imelise rahuga.
Ta tuleb sinna.
Kui Ta tuleb, on peaaegu selline tunne,
et see oleks nagu imeline ja maailma parim jäätis.
See tundub sooja rahuna.
Vahel see näib kevadise tuulena, mis puhub sügavale südame sisse
ja puhastab sealt ära kõik rõhuvad mured ja vaevad.
Ma palvetan seda ja see on mu südame igatsus,
et igaüks võiks maitsta sellest kasvõi natukene.
Igaüks võiks julgeda peatuda ning otsida Teda.
Nagu Ta ütleb: Otsige Minu palet."
Iga otsija leiab.
Soovin, et võiksid saada kasvõi väikese piisa Jumala ligiolust.
Olemas on Jumala ligiolu, mida me võime tunda.
Sageli me põhjamaises kultuuris võib Jumala tundmine olla raske.
Meie, soomlased, ei räägi eriti tunnetest.
Johannes kirjutab esimeses kirjas,
et tunneme ja usume seda armastust, mis on Jumalal meie vastu.
Mulle on peamiseks asjaks ikkagi Jeesus.
Enne usuletulekut arvasin,
et ristiusk on pigem moraalinormide loetelu.
Meil oli ka peres selline vastuseis,
et me ei taha hakata mingeid reegleid orjama
ning teenima mingit umbisikulist Jumalat kusagil.
Kui tulin usule ja kohtusin Jeesusega, nägin, et ristiusk oligi Jeesus.
Ta isegi ütles: "Mina olen tee, tõde ja elu."
Jeesus ei öelnud, et mina näitan teile
teed või tõde või elu vaid ütles, et Tema on see.
Küsimus on siis tõeliselt Jeeuses
ja suhtes Jumalaga, keda võib õppida tundma.
See on kandnud mind kõik need aastad ja kannab ikka veel.
Ma lähen Jeesuse juurde ega otsi Piiblist lihtsalt tarkust.
Ma lähen Tema juurde, kes ise on tarkus.
Lähen Tema juurde, kes on armastus.
Lähen Tema juurde, kes on arm.
Ta on alati samasugune.
Ta elab. - Just.
Me võime elada Temaga koos.
See on imeline, samas tavaline nagu mu suhe sinu või mõne sõbraga.
See suhe süveneb.
Ma õpin tundma seda isikut, kellega ma veedan palju aega.
Kui veedan selle isikuga aega, siis olen temaga sageli koos.
Meie suhe muutub lähedasemaks.
See on samasugune suhe nagu suhe mõne inimesega.
Selles mõttes küll.
Ma võin päriselt õppida Teda paremini tundma.
Meist võivad saada lähedased.
See on nii vägev tõsiasi.
Mõelda vaid, et on võimalik kogeda lähedust Jumalaga.
Kes siis on see Jeesus?
Jan luges enne Johannese 14:16.
Jeesus ise ütleb: "Mina olen tee, tõde ja elu."
Ta ütleb, et Mina olen elu.
Kui suhe Temaga muutub lähedaseks, tundub, et miski pole nii hea.
Kõik muu muutub kahvatuks.
Korraga saan sellest Jeesuse ütlemisest aru, et Ta on elu.
See, mis Temast pulbitseb, lähtub ja milline Ta ise on, on nii rikas elu.
Ilmutuseraamatus 19:16 on kirjutatud nii:
"Ja temal oli tema kuue ja puusa peale kirjutatud nimi
"Kuningate Kuningas ja isandate Issand"."
Ilmutuse raamat 21:6: "Mina olen A ja O, algus ja ots."
Ta ütleb, et mina olen algus ja mina olen ka lõpp.
Ta on seega kõige tähtsam.
Nii algus kui ka lõpp.
Kõige algus. Nii see on.
"Mina annan janusele ilma tasuta eluvee allikast."
Ta annab meile eluvett ilma hinnata.
Õpime Teda tundma, kelles on eluvee allikas.
Me saame sellest juua ja ennast selles värskendada.
Sellest pulbitseb ja tulvab minu ellu elu.
See on just kõige enam minu südamel.
See on peamine usklike jaoks.
Uskmatule on peasõnum: "Saa ometi usklikuks!"
Uskliku jaoks on peamine sõnum see, et õpi Teda tundma.
Käime erinevates kogudustes ja teeme ka hingehoiutööd.
Märkame, et üsna vähestel usklikel on lähedane suhe Jeesusega.
Tegelikult ikka väga vähestel.
Selleta on kristlase elu väga raske ning võib-olla isegi igav.
Päris stressirohke on üritada olla hea kristlane
ja täita kõiki Piiblis olevaid käske, sest sellest ei tule midagi välja.
Kui õpid tundma Jeesust ja kui Ta armastus saab sind täita.
Sind täidab Ta ligiolu ja Ta tundmise hea lõhn
nagu Joy seda äsja nimetas, on see täiesti imeline.
Palve pole enam sooritamine vaid oled lihtsalt Temaga koos.
Suhtest sünnib automaatselt see,
et tahad olla Temaga koos ning Teda järgida.
Johannese evangeeliumis ütleb Jeesus:
"Kes mind armastab, küll see peab minu käske."
Kes armastab Jumalat, see täidab Ta käske.
See võib olla mõne jaoks surve,
et kui täidan kõik Jumala käsud, armastab Jumal mind.
See ei ole nii.
Kui Jumala armastus meid täidab, siis me tahame Teda järgida.
Tahame olla Temaga koos.
See on nagu magus vili.
Tema lähedalolu kannab vilja ja see ei tekita mingit pinget.
Selle tõttu kirjutab Johannes,
et Jeesus on öelnud, et Tema käsud ei ole rasked.
Need pole, kui tegemist on suhtega.
Jesaja 9:5: "Sest meile sünnib laps,
meile antakse poeg, kelle õlgadel on valitsus
ja kellele pannakse nimeks Imeline Nõuandja.."
Minu elus võib olla Imeline Nõuandja.
"Vägev Jumal, Igavene Isa, Rahuvürst."
Kui on miski, mida ma praegusle ajastul vajan,
on see Nõuandja, Vägev Jumal, Igavene Isa ja Rahuvürst.
Ta toob rahu.
Johannese evangeelium 1:4: "Tema kaudu, oli elu.."
Johannese evangeelium 1:16:
"Jah, meie kõik oleme võtnud tema täiusest."
Võin saada Tema täiusest "ja armu armu peale."
Temas on täielik elu.
Elu on Temas.
Kui otsime oma elu mõtet ja kuidas peaks seda elu elama,
milline on mu elu tähendus ja milline selle suund.
Ta ütleb üha uuesti ja uuesti, et täielik elu on Temas.
Imeline on see, et leides suhte, leiad ka rahu.
Ütlesid äsja, et Ta on Rahuvürst.
Tõesti Tema ligiolu ja tundmine
toob endaga rahu, mida keegi teine ei saa anda.
Selles on rahu.
Korraga pole enam vaja midagi sooritada ega üritada.
Kui mul on Jeesus, siis on mul kõik.
Tema ligiolus lihtsalt tead, et kõik saab korda.
Lihtsalt tead siis,
et kõik on kontrolli all, ükskõik kui raske oli enne.
Seetõttu tahame, nagu Joy ütles, sind julgustada otsima.
Jumal on džentelmen, kes ei tule vägisi kellegi ellu.
Ilmutusraamat ütleb, et Ta koputab,
kuni keegi avab ukse ja kutsub Ta sisse.
Ta tahab tulla sinu ja minu ellu ning olla su argipäeva keskel.
Rahuvürst ja igavene Isa.
Tarkuse allikas, lohutus - kõik.
Tema sees pole puudust ja Temas on kõik, mida vajame.
Tõesti kõik.
Selles ligiolus lihtsalt tead seda.
Matteuse 16:21 ütleb Jeesus:
"Sest kes iganes tahab päästa oma elu, kaotab selle,
aga kes iganes kaotab oma elu minu pärast, leiab selle."
Eks me kõik januneme oma elu leidmise järele.
Me tahame leida oma elu, milline on see hea elu,
mille jaoks mind on määratud ja me tahame leida, kus see on.
Sageli me otsime ning otsime ja püüame seda enesele korraldada.
Ehk on see just see ja äkki peaks seda tegema?
Kui vaid leiaksin õige elukaaslase, kodu või töökoha.
Milline on mu kutsumus?
Pean selle kuidagi korraldama ja leidma.
Ta ütleb, et kes tahab oma elu päästa
ehk otsib sel viisil lahendust, see kaotab selle,
aga kes kaotab oma elu tema pärast, see leiab selle.
Mida tähendab Johannese evangeelium 12:24?
Siin on kirja pandud Jeesuse sõnad: "Tõesti, tõesti, ma ütlen teile,
kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja."
Mida Ta sellega mõtleb?
Mõlemad kirjakohad räägivad samast asjast.
Tuleb kaotada elu Tema pärast ning nisuiva peab surema,
siis see tõuseb üles ja kannab palju vilja.
Mida see tähendab?
Kas seda, et Tema võiks kasvada?
Mina saan jääda väiksemaks.
Kui Tema mu elus saab kasvada, siis mina tasapisi vähenen.
Ma ei pea püüdma ise ennast väiksemaks muuta,
aga kui ma annan Talle rohkem aega ja ruumi,
siis Ta hakkab automaatselt kasvama,
sest ma armun Temasse aina enam ja enam.
Ta hakkab kasvama mu elus ning siis tuleb mu ellu elu.
Mu ellu hakkab tulvama rõõm, rahu ja kõike imelist.
Hakkan leidma oma elu, kui ma otsin Teda.
See on mingi tagurpidi loogika aga nii see käib.
Jeesus on elu.
Kui annan enda omast rohkem Talle
ja annan ära oma ekraaniaega, siis ma saan vastu midagi imelist.
Kas see ikkagi on üldse imeline?
Tema ju ongi Looja ja eluallikas.
Meid on loodud Tema jaoks ning Temas me oleme ja hingame.
Tema on eluallikas.
Loomulikult Temaga aega veetes hakkab see tõeline elu ka sulle külge.
Minu elus on see tähendanud,
et mida rohkem ma Teda otsin, seda enam ma leian ka iseennast.
Just nii see on.
Leian oma talendi, oma koha.
Kui otsin Tema tarkust, juhatab Ta mind õiget teed.
Ta juhib mind puhkama, juhib sellise kutsumuse juurde,
millest ma saan aru, et just see sobibki mulle.
Mina poleks iial arvanud, et minust saab kristliku kooli direktor.
Nüüd, kui olen selles rollis
ja õpetan ka rootsi keelt, on mul selleks võidmine.
See on väga tore.
See ei tundu eriliselt vaimuliku asjana,
aga see on seda siiski, sest kõik on lõpuks ju vaimulik.
Kõike saab kasutada Jumala kuningriigi heaks.
Oled nii imeline õpetaja. - Sina oled aga imeline ema.
Nii imeline, kui õpetad ajalugu või geograafiat.
Sind on nii tore kuulata.
Kui keegi on loomult õpetaja, siis on see lastele ja peredele,
lapsevanematele ja ühiskonnale tohutu õnnistus.
Leidub keegi, kes armastab õpetamist,
kes oskab seda ja paneb meid kuulama ning asjast huvituma.
Kui oleme sinu ligidal, siis kui sa õpetad,
siis tekib turvatunne ja lastel on turvaline olla.
Kui oled vahetunnis
ja hakkad lastega mängima, siis see meeldib neile.
Paljude jaoks on see kohustus, et ta peab palvetama,
et meeldida Jumalale ning olla hea kristlane.
Sellest saab üks stress teise järel.
Kui otsid Jeesust, saab Temast allikas ja puhkepaik.
See on värskendumise koht.
Seetõttu Ta ütlebki Matteuse 11:29: "Tulge minu juurde
kõik vaevatud ja koormatud ja mina annan teile hingamise.
Jeesus on meie jaoks elu allikas ning värsendumise koht.
Rõõmukoht, kus saab tõeliselt olla mina ise.
Saab vabaneda, elada ja värskenduda.
See on, mida Jeesus mõtleb
ja seetõttu kutsub Ta ka sind, et tuleksid Tema lähedale.
Ta kutsub selle saate kaudu: "Tule ja sa leiad selle, mida vajad."
Johannese evangeelium 4:14: "aga kes iganes joob vett,
mida mina talle annan, ei janune enam iialgi,
vaid vesi, mille mina talle annan,
saab tema sees igavesse ellu voolavaks allikaks."
Viimane kirjakoht oleks täna Johannese evangeelium 6:35:
Jeesus ütles neile: "Mina olen eluleib.
Kes minu juurde tuleb, see ei nälgi iialgi,
ja kes minusse usub, see ei janune enam iialgi."
Nüüd on aeg palvetada.
Tänu Issand, et Sina oled meile eluleib.
Issand, Sina oled igavese imelise eluvee allikas.
Issand, tänan, et saame
jääda rahulikuks Su palge ees ning lihtsalt hingata.
Issand, Sina ei nõua meilt midagi vaid oled tulnud meile andma elu.
Tänu Issand, et su imeline ligilolu saab täita meie kõik ihurakud.
Pesed meid puhtaks kõigest, mis meid rõhub.
Tänu Issand, et puudutad ka kõikide ihusid praegusel hetkel.
Iga Sinu puudutus on alati tervendav puudutus.
Tänu Issand, et su tervendav võidmine
võib voolata igasse ihusse just praegu vägeval viisil.
Jeesuse nimel, tänu Issand!
Tänu Issand, et jääd nüüd meid õnnistama.
Aamen.
Tunnen, et Jeesus tahab sind julgustada ja öelda:
"Unusta kõik,
mida oled seni minu kohta õppinud ja lihtsalt tule minu juurde.
Ma annan sulle elu!"
Kui sa pole veel kunagi Jeesust oma ellu vastu võtnud, tee seda täna.
Palu, et Jeesus tuleks su ellu.
Tahan anda oma elu sulle.
Sellest elu alles algabki.
Aamen.
Eesõigus ja rõõm
on teha tööd siin telekanalil ja levitada evangeeliumi.
Kui soovid osaleda selles töös ja toetada saadete valmistamist,
võid helistades numbrile 9001777 annetada Eestis 7 eurot TV7 heaks.
Võid samuti kasutada ekraanile tulevaid kontonumbreid.
Kui soovid lisainfot meie kristliku kooli ja lasteaia kohta,
külasta meie kodulehekülge: www.kristillinenkoulu.org
Meil on näiteks hetkel kümme vaba lasteaiakohta.
Nii on.
Lasteaed muudkui kasvab. - Laieneb üha.
See on tore.
Kodulehelt saab tellida ka minu kirjutatud raamatuid,
mis võivad aidata leida lähedase suhte Jeesusega.
Ole õnnistatud ja tea, et Jumal on tõesti kõikvõimas.
Ta on kuningate Kuningas ning isandate Isand.
Temas on ka sinul igavesti püsiv kindlus.
Ole õnnistatud Jeesuse nimel, aamen.
Taevas TV7 kontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin